Hugo Risan

Hugo Risan (født 4. juni 1965 i Kongsberg) er en norsk musiker, gitarist, låtskriver og sanger. 

Han er oppvokst i Bergen. Han dro som 16 åring til Svalbard hvor han begynte i sitt første band Chivas, som vokalist og gitarist i noen år før han dro til Bergen igjen. Der begynte han som gitarist og vokalist i New Loco Band,  som var et av Bergens mest ettertraktede danseband på den tiden. I 1989 begynte karrieren på heltid som musiker i Highway Connection som gitarist og da var Highway Connection fast backingband for countryartisten Teddy Nelson, før Risan startet sitt eget band, The Rocky Mountain Band, som ble fast backingband for artisten Arne Benoni. Med The Rocky Mountain Band reiste han rundt i landet og høstet gode kritikker. Bandet ble oppløst i 1991 og Hugo Risan fortsatte nå som bassist og åpningsartist. Han har spilt med Teddy Nelson, Skeeter Davis, Connie Smith, Arne Benoni, Jim Pierce, Leo Jackson, Lucie Diamond og Johnny Russell. Han har også etablert seg som låtskriver i utlandet og fått mange listeplasseringen i Europa.

Diskografi 
Album
 Finally (2006)
 II (2008)

Deltar på 
 Arne Benoni: På norske veier (1992)
 Ann Tayler: Home to Louisiana (2003)
 Rune Rudberg: Gone Country (2004)
 Rune Rudberg: Runaway (2006)
 Ann Tayler: Let Your Momma Go (2008)
 Britannia: 20 i stil (2008)
 Rune Rudberg: Strong Enough (2012)
 Rune Rudberg: Tro (2013)
 Arne Benoni: The Voice (2015)

Norske sangere
Norske gitarister
Norske låtskrivere
Personer fra Kongsberg kommune
Fødsler i 1965